Mazda MX-5

Mazda MX-5 er en to-seters sportsbilmodell produsert fra 1989 ved den japanske bilfabrikanten Mazdas fabrikk i Hiroshima. Den første versjonen, som ofte kalles «NA», hadde vippelykter, og var utseendemessig nokså uforandret frem til 1997. Mazda MX-5 kom hovedsakelig med 1,6 og 1,8 liters-motorer; de første årene ble modellen kun levert med 1,6 liters-motor.

Modellen ble introdusert i 1989, og produseres fremdeles. Produksjonen av biler til Norge skjer ved den japanske fabrikken i Hiroshima. MX-5 har vært levert i en rekke spesialmodeller gjennom årenes løp, blant annet i grønn British Racing Green-lakk og brune skinnseter, som er et kjennetegn på britiske sportsvogner. 

 Mazda MX-5 NA fra 1989 
Den første modellen var NA fra 1989. I USA fikk den navnet «Miata». Den hadde i utgangspunktet en 1,6-liters bensinmotor med 116 hk. I 1994 fikk MX-5 et tilvalg i form av en 1,8-liters motor.

 Mazda MX-5 NB fra 1998 
Med NB-modellen forsvant de karakteristiske vippelyktene. Regelverk omkring fotgjengersikkerheten gjorde det vanskelig å fortsette med slike lykter, både for Mazda og konkurrentene. 

Jeremy Clarkson kjørte en MX-5 NB gjennom flere land i Midtøsten i TV-programmet Top Gear.

 Mazda MX-5 NC fra 2006 
MX-5 NC var den første MX-5 med valgfritt stål- eller stofftak.

NC-modellen fulgte opp arven fra NA og NB. Mens NB har fått kritikk for sitt design, var motorpresse og kunder mer positive til designet på NC.

 Mazda MX-5 ND fra 2015 

Mazda MX-5 var blitt solgt i over  eksemplarer per. februar 2011. I 2015 ble fjerde generasjon av modellen lansert. To år senere ble det modellen MX-5 RF (retractable fastback) lansert.

Referanser


MX-5
Kategori:Bilmodeller introdusert i 1989